**Ministerul Mediului, Apelor și Pădurilor**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 1440/676/12.06.2020

**PROIECT ACORD DE MEDIU**

12.06.2020

Ca urmare a cererii adresate de **S.C. GES AGREGATE CONSTRUCT S.R.L.,** cu sediul în oraș Ștefănești, satul Valea Mare Podgoria, str. Coasta Câmpului, nr. 176, ap. 3, județul Argeș, înregistrata la Agenția pentru Protecția Mediului (APM) Dâmbovița cu nr. 1440 din 30.01.2018, în baza Legii nr. **292/2018** privind evaluarea impactului anumitor proiecte publice si private asupra mediului si a Ordonantei de Urgentă a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, aprobata cu modificările si completările ulterioare, se emite:

**ACORD DE MEDIU**

pentru proiectul: “**Amenajare bazin piscicol cu exploatare agregate minerale**”, propus a fi amplasat in comuna Sălcioara, satul Podu Rizii, județul Dâmbovița, in scopul stabilirii condiţiilor și a măsurilor pentru protecţia mediului care trebuie respectate pentru realizarea proiectului, care prevede:

***I. Descrierea proiectului, lucrările prevăzute de proiect, inclusiv instalaţiile şi echipamentele***

**a) Mărimea proiectului**

Bazinul piscicol, cu exploatare de agregate minerale, in sat Podu Rizii, comuna Salcioara, județul Dâmbovița, se va realiza pe o suprafață totală de 31327.0 mp, din care suprafața aferentă bazinului piscicol (zona exploatabilă) este de 21698.0 mp.

Etapele realizării bazinului piscicol:

- exploatare zăcământ deasupra acvifer freatic;

- exploatare sub acviferul freatic;

- geometrizare taluzuri bazin piscicol;

- populare bazin cu pești și amenajarea dotărilor pentru pescuit sportiv și agrement;

- amenajare teren .

După finalizarea exploatării, terenul se va transforma în zona agrement, respectiv pentru pescuit sportiv.

Suprafata totala pilier la nivelul amenajarii piscicole = 9629.0 mp, din care:

- pilier total de 10.0 m fata de laturile de nord, est si vest, 6456.0 mp

- pilier total de 30.0 m fata de latura vestica (DC 59, retea gaze, CF), 3173.0 mp

1. **Amplasamentul proiectului**

Terenul este situat în judetul Dambovita, sat Podu Rizii, comuna Salcioara, judetul Dambovita.

Amenajarea piscicola se va amplasa la:

- 323.0 m sud de amplasamentul statiei de sortare a societatii

**AGENŢIA PENTRU PROTECŢIA MEDIULUI DÂMBOVIŢA**



Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro;tel./fax.0245213959/0245213944](mailto:office@apmdb.anpm.ro;tel./fax.0245213959/0245213944)

*Operator de date cu caracter personal, conform Regulamentului (UE) 2016/679*

- 24.9 m est de ax CF Titu-Pietrosita

- 1.5 km de malul drept al Raului Dambovita

- 1.5 m est de DC 59

- 770 m sud-vest intravilan Comuna Salcioara, sat Podu Rizii

- 10.45 est de situl „Lunca Mijlocie a Argesului”, ROSCI 0106

Zona studiata are acces din DC 59.

Terenul aferent investitiei propuse este situat in intravilanul comunei Salcioara, in partea de sud, teren categoria arabil, cu urmatoarele vecinatati:

- la nord - proprietate privata Ion Ghergina

- la sud - lot teren I.E. 71864

- la vest – DC 59

- la est – DE 46

Coordonatele in sistem STEREO’70 MN ale celor 2 amplasamente

|  |  |  |  |  |  |
| --- | --- | --- | --- | --- | --- |
| Teren proprietate 31327.0 mp | | | Bazin piscicol 21698.0 mp | | |
| Pct | X(N) | Y(E) | Pct | X(N) | Y(E) |
| 1 | 356338.60 | 544359.75 | A | 356318.57 | 544391.09 |
| 2 | 356249.46 | 544651.72 | B | 356241.92 | 544642.16 |
| 3 | 356140.16 | 544658.35 | C | 356153.93 | 544647.50 |
| 4 | 356229.34 | 544366.25 | D | 356230.70 | 544396.06 |

Accesul in zona

Accesul in zona se va face din DC 59.

Amplasarea proiectului in raport cu ariile naturale protejate

Amplasamentul analizat nu se suprapune unui sit de importanta comunitara Natura 2000.

***Realizarea bazinului piscicol***

Lucrari de cercetare, deschidere si pregatire

In vederea inceperii exploatarii agregatelor minerale, din perimetrul care se va aviza, sunt necesare lucrari de pregatire a zonei, care constau in:

* pregatirea in vederea exploatarii prin decopertarea perimetrului si depunerea stratului vegetal pe laturile perimetrului;
* bornarea perimetrului si a profilelor de exploatare, a pilierilor de siguranta.

Lucrari proiectate

Exploatarea se va face pe o adancime minima de 9.5 m.

Datele tehnice ale perimetrului care se va exploata:

* sectiune de excavare trapezoidala
* taluze 1:1
* adancime maxima de excavare: 9.5 m
* adancimea de excavare sub nivelul hidrostatic: 3.5 m
* cota exploatare superioara: 171.94 mdMN-171.20 mdMN (171.50 mdMN cota medie)
* cota exploatare inferioara: 162.00 mdMN

- nivel hidrostatic: 165.50 mdMN

- suprafata exploatabila: 21698.00 mp

- volum total exploatabil: 200136.3 mc, din care 193637.3 mc util si 6499.0 mc steril (0.3 m start vegetal)

- volum exploatabil sub Nhs: 71489.7 mc

De jur imprejurul perimetrului se prevede pastrarea unei zone de protectie cu o latime minima de 10.0 m, fata de terenurile private.

Tehnologia de exploatare

Avand in vedere:

* caracteristicile calitative ale substantei minerale utile inmagazinate in depozitele naturale si antropogene ce urmeaza sa fie exploatate;
* conditiile geo-miniere de zacamant si anume depozite heterogene constituite din nisip fin grosier, in amestec cu pietrisuri si bolovanisuri in alternanta cu pamanturi nisipoase sau prafoase;
* dotarea tehnico-materiala si performantele utilajelor;

s-a impus o metoda de exploatare adecvata care se va face cu respectarea cotelor din piesele desenate, fara excavarea sub limita de excavare impusa, conform profile transversale. Latimea medie de excavare este de 82.7 m.

Decopertarea se realizeaza cu buldozerul, materialul rezultat fiind folosit la nivelarea zonei de excavare si la intretinerea drumurilor de exploatare.

Exploatarea agregatelor minerale se va face intre limitele exploatabile, interzicandu-se lucrari de excavatii in zona pilierilor.

Exploatarea perimetrului se va face in fasii longitudinale avand lungimea de 50-100 m si latime 10,0 m paralele cu latura perimetrului dinspre sud spre nord, cu taluzarea permanenta a malului cu respectarea adancimii de excavare.

* lucrarile de excavare se vor face cu respectarea pilierilor de siguranta;
* materialul excavat va fi incarcat in autobasculante si va fi transportat in statia de sortare.

Exploatarea se va face pana la cota 162.00 mdMN.

Esalonare lucrari ramase de executat

Cantitatea totala de 200136.3 mc se va exploata pe o perioada de 5 ani de zile, respectiv 2020-2025:

|  |  |  |  |
| --- | --- | --- | --- |
| An | Vtotal | Vutil | Vsteril |
| TOTAL | 200136.3 | 193637.3 | 6499.0 |
| 2020-2021 | 40030.0 | 33531.0 | 6499.0 |
| 2021-2022 | 40030.0 | 40030.0 | 0 |
| 2022-2023 | 40030.0 | 40030.0 | 0 |
| 2023-2024 | 40030.0 | 40030.0 | 0 |
| 2024-2025 | 40016.3 | 40016.3 | 0 |

Transport tehnologic, destinatie material excavat

Materialul excavat va fi livrat in statia de sortare a societatii amplasata la 323.0 m nord de amenajarea piscicola.

Dotarea tehnica

Beneficiarul are in dotare urmatoarele utilaje de baza: 1 excavator CAT 340 Long Reach, 1 excavator Hyundai 290, 1 incarcator Hyundai 760 si 3 autobasculate 8x4.

***Amenajarea piscicola***

Viitoarea amenjare pisciola, ce va rezulta in urma exploatarii de balast, va fi folosita pentru agrement, respectiv pescuit sportiv.

Amenajarea piscicola va fi definita de urmatarele caracteristici:

* Suprafata amenajare piscicola 31327.0 mp;
* Suprafata bazin piscicol 21698.0 mp
* Suprafata zona verde, agrement 9629.0 mp
* Adancime totala bazin piscicol 9.5 m;
* Adancime apa bazin piscicol 3.5 m;
* Nivel apa 165.50 mdM;
* Cota fund bazin 162.00 mdM;
* Volum apa bazin piscicol 71489.7 mc;
* Suprafata luciu de apa bazin picicol 17642.0 mp;
* Taluze bazin 1:1

Stratul vegetal de pe maluri si taluzuri se va face prin inierbare, protejand malul lacului impotriva factorilor de eroziune (apa, vant). Intre acesti factori, cu pondere in determinarea duratei terasamentului, actioneaza vantul, in special pe taluzul dinspre apa, unde provoaca valuri de amplitudine mai mare sau mai mica. Pentru protejarea malurilor s-a prevazut perdea de protectie din stuf.

Formula de populare

Avand in vedere faptul ca bazinul piscicol este destinat pescuitului sportiv, cresterea pestelui se va face fara furajare, pestele hranindu-se cu vegetatia naturala din lac. Bazinul piscicol se va popula cu peste din specia crapului si carasului de cultura, puietul necesar fiind procurat din ferme specializate. Cantitatea de puiet necesara este de 150-155 kg/ha si are greutatea de 30 g/buc. Pentru bazinul piscicol se vor procura 270.0 kg puiet.

Apa folosita din panza freatica corespunde calitativ pentru cresterea optima pestelui pentru pescuit sportiv.

Pentru bazinul piscicol s-a prevazut:

- crap de doua veri 30%;

- crap de trei veri 30%;

- crap de patru veri 40%.

Popularea bazinelor piscicole exploatate in regim natural trebuie sa tina seama de ecosistemul specific apelor stagnante si in special de organismele planctonice si bentonice caracteristice.

In cazul arealului in care se situeaza amplasamentul bazinului, se vor dezvolta natural urmatoarele specii caracteristice:

|  |  |  |
| --- | --- | --- |
| Organisme planctonice | | Organisme bentonice(bentos) |
| Fitoplancton | Zooplancton |
| Microcistis | Daphnia | Dreissena |
| Aphamizomenon | Cyclops | Tubifex |
| Scenedesmus | Cypris | Limnaea |
| Pandorina | Keratella | Viviparus |
| Asterrionella |  | Planorbis |
|  |  | Chironomus |
|  |  | Dytiscus |

In privinta amenajarii piscicole, aceasta nu va influenta calitatea apei acviferelor de adancime, datorita pachetelor cu grosimi mari de roci impermeabile (argile) ce separa cele doua acvifere.

Calitatea apelor freatice nu se va modifica deoarece produsii generati de activitatea piscicola sunt de natura biogena, asimilabili usor chimico-biologic de ecosistemul acvatic.

Din bazinul piscicol se vor preleva si analiza sistematic probe fizico-chimice si bacteriologice pentru monitorizarea calitatii apei.

Pentru monitorizarea principalilor indicatori fizico-chimici ai apei subterane se vor prevedea 2 foraje (H=10.0 m), unul amonte si altul aval de bazinul piscicol, pe directia de curgere a apei subterane (NV – SE).

Cresterea pestelui se va face in regim natural, prin furajare naturala cu vegetatie din bazine. Nu se vor folosi pesticide sau alte substante chimice. Recoltarea pestelui se va face prin pescuit sportiv. Pentru accesul la bazin vor fi prevazute rampe de acces si pontoane de acostament, construite la capatul bazinului.

**Utilitati**

In etapa de exploatare a agregatelor minerale

*Alimentarea cu apa tehnologica*

In activitatea de exploatare a agregatelor minerale nu este necesara alimentarea cu apa.

*Alimentarea cu apa potabila*

Alimentarea cu apa potabila a personalului care va efectua lucrarile de exploatare, paza si intretinere se va face cu apa imbuteliata din comert.

Ulterior finalizarii lucrarilor la bazinul piscicol, alimentarea cu apa menajera a personalului se va face dintr-un put forat cu adancimea de 12.0 m, Dn 250 mm, printr-o conducta PEHD Dn 32 mm, in lungime de 10.0 m, cu ajutorul unei pompe submersibile cu Qp=1.0 l/s, Hp=20.0 m.

*Evacuarea apelor uzate*

Nu se produc evacuari de ape uzate tehnologic. In perioada de executie a bazinului piscicol, vor fi achizitionate doua grupuri sanitare ecologice mobile, ce vor fi intretinute permanent de catre firme specializate.

In etapa de functionarea bazinului piscicol

*Alimentarea cu apa tehnologica*

Alimentarea cu apa a iazului piscicol se va face natural, prin infiltratii direct din panza freatica si din precipitatii meteorice.

*Alimentarea cu apa potabila si menajera*

Alimentarea cu apa potabila a personalului care se va ocupa cu paza si intretinerea iazului piscicol se va face cu apa imbuteliata din comert.

Ulterior finalizarii lucrarilor la bazinul piscicol, alimentarea cu apa menajera a personalului se va face dintr-un put forat cu adancimea de 12.0 m, Dn 250 mm, printr-o conducta PEHD Dn 32, in lungime de 10.0 m, cu ajutorul unei pompe submersibile cu Qp=1.0 l/s, Hp=20.0 m.

*Evacuarea apelor uzate*

Nu se produc evacuari de ape uzate tehnologic. Atat pe perioada de executie a lucrarilor, cat si in perioada de folosinta piscicola, au fost prevazute 2 grupuri sanitare ecologice, amplasate in zona sud-vestica, urmand a fi intretinute de societatea de la care vor fi achizitionate.

***II. Motivele şi considerentele care au stat la baza emiterii acordului, printre altele şi în legătură cu calitatea şi concluziile/recomandările raportului privind impactul asupra mediului şi ale participării publicului:***

• Proiectul propus intra sub incidenta Legii nr. 292/2018, Anexa 2, pct. 2, lit. a*,* pentru care in ședința Colectivului de Analiza Tehnica (CAT) - Etapa de încadrare din 12.03.2020, s-a decis evaluarea impactului asupra mediului și elaborarea Raportului la studiul de impact asupra mediului.

**•** Motivele care au stat la baza alegerii alternativei proiectului au fost justificate de: documentația prezentată respectiv, notificarea, memoriul de prezentare, raportul la studiul de impact asupra mediului, planuri de situație și de amplasare în zonă și documentele și avizele favorabile emise de alte autorități precizate în certificatul de urbanism și/sau solicitate în urma ședințelor Colectivului de Analiză Tehnică.

**•** Decizia finală de emitere a acordului de mediu s-a bazat pe respectarea prevederilor legale în ceea ce privește îndeplinirea măsurilor și condițiilor privind protecția mediului care trebuie respectate in perioada de realizare și de funcționare a proiectului propus.

**•** Conform localizării proiectului pe teritoriul administrativ, regimul juridic al terenului este extravilan, proprietate privată a titularului proiectului.

**•** Pe amplasamentul proiectului nu sunt prezente valori istorice, culturale, arheologice, zone de protecţie sanitară, zone de protecție hidrogeologica, zone tampon sau zone cu restricții de construit; proiectul nu este amplasat in interiorul sau vecinătatea unei arii naturale protejate.

**•**  Pentru realizarea proiectului de investiție propus au fost luate în considerare impactul direct, indirect şi cumulat cu al celorlalte proiecte și activităţi prezente și viitoare din zona amplasamentului.

**•** Decizia de emitere a acordului de mediu a fost luată în urma parcurgerii metodologiei de aplicare a evaluării impactului asupra mediului pentru proiecte publice și private conform Legii 292/2018, a analizei documentaţiei tehnice depuse, în urma consultărilor din cadrul Comisiei de Analiză Tehnică, pe baza recomandărilor şi concluziilor Raportului privind impactul asupra mediului si a consultării publicului interesat prin: anunţurile publice in presa locala, pe pagina de internet a APM Dâmbovița, la sediul Primăriei comunei Sălcioara şi a ședinței de dezbatere publica.

***III. Măsuri pentru prevenirea, reducerea şi, unde este posibil, compensarea efectelor negative semnificative asupra mediului:***

1. **Protecția apelor**

**•**  In perioada de execuție

- Nu vor exista evacuări de ape uzate tehnologice sau menajere in apele de suprafața sau in subteran;

- Pentru necesitați igienico-sanitare au fost prevăzute toalete ecologice, apele uzate menajere vor fi evacuate periodic prin vidanjare de un operator economic autorizat;

- Alimentarea cu combustibil a utilajelor se va face intr-un spațiu special amenajat al organizării de șantier, prevăzut cu o cuva de retenție in caz de scurgeri accidentale, sau la stațiile de distribuție carburanți din zona;

- Se interzice evacuarea pe sol, in apele de suprafața sau in subteran a substanțelor periculoase și a deșeurilor de orice fel;

- Se interzice spălarea mașinilor și utilajelor pe amplasamentul proiectului sau în apele de suprafață.

**•**  In perioada de funcționare

- Monitorizarea calității apelor prin analiza probelor de apa recoltate din bazin si din cele 2 foraje de observație, cu frecventa anuala.

- Calitatea apelor uzate evacuate prin vidanjare se vor încadra in limitele stabilite prin NTPA 002/2002 din HG nr. 188/2002, modificata si completata prin HG nr. 352/2005.

***2. Protecția aerului***

**•**  In perioada de execuție

- Executarea reviziilor tehnice și a inspecțiilor tehnice periodice la mașini si utilaje;

- Se vor adopta măsuri tehnico–organizatorice pentru reducerea la maximum a poluării atmosferei, prin întreținerea adecvata a utilajelor, verificarea permanenta a funcționarii acestora și înlocuirea celor cu defecțiuni tehnice;

-Asigurarea funcționarii motoarelor vehiculelor la parametri normali, exploatarea raționala a acestora, pentru menținerea nivelului emisiilor de poluanți in limitele admise;

-Alimentarea cu combustibil a utilajelor de transport se va face doar pe amplasamentul special amenajat, sau la benzinăriile din zonă, cu respectarea normelor de protecție a mediului;

***3. Protecția solului si subsolului***

**•**  In perioada de execuție

- Alimentarea cu motorina a utilajelor și mașinilor se va face pe o platforma special amenajată, prevăzute cu cuvă pentru reținerea scurgerilor accidentale;

- Se vor asigura spații special amenajate pentru colectarea selectivă a deșeurilor generate, până la predarea acestora operatorilor economici autorizați pentru eliminare/valorificare;

- La finalizarea proiectului se vor reface suprafețele de teren afectate și se vor evacua deșeurile rezultate.

- se vor lua măsuri corespunzătoare în vederea reducerii la minim a condiţiilor care ar favoriza apariţia unor poluări accidentale datorate staţionării, funcţionării şi transportului cu utilajele şi mijloacele de transport din dotare sau datorităfuncţionării necorespunzătoare;

- se va respecta traseul căilor de acces existente, evitându-se manevrarea utilajelor sau autovehiculelor pe suprafeţele adiacente drumului

- nu se vor crea depozite de balast pe suprafeţe situate în afara amplasamentului;

**•**  In perioada de funcționare

- se vor amenaja pubele pentru colectarea selectiva a deșeurilor menajere.

***4. Protecția împotriva zgomotului si vibrațiilor***

**•**  In perioada de execuție și in timpul funcționarii

* în timpul execuţiei proiectului și funcționării *Nivelul de zgomot echivalent* se va încadra în limitele SR 10009 / 2017 – Acustica - limite admisibile ale nivelului de zgomot din mediul ambiant şi OM 119/ 2014 pentru aprobarea Normelor de igienă şi sanatate publica privind mediul de viaţă al populaţiei, respectiv:
* 65 dB - la limita spatiului funcţional al amplasamentului
* 50 dB – la faţada clădirii rezidentiale care este cea mai expusa actiunii unei surse de zgomod exterioare
* *In cazul în care orice clădire rezidentială se află poziționată intr-un teritoriu protejat instituit ca urmare a punerii in aplicare a Normelor de igenă și sănătate publică privind mediul de viață al populației, abrobate de autoritatea publică central pentru sănătate, atunci limita admisibila a nivelului de zgomot la exteriorul locuinței trebuie să fie 55dB pentru intervalul orar 07.00-23.00 si 45 dB pentru intervalul orar 23.00-07.00.*

***5. Gestiunea deșeurilor***

**•**  In perioada de execuție

- Deșeurile menajere se vor colecta in containere special amenajate, evacuate periodic de o firmă autorizata.

- Deșeurile industriale reciclabile vor fi colectate selectiv și valorificate prin unități autorizate;

- Uleiul uzat – colectarea se va face in recipienți metalici și valorificarea pentru reciclare prin unități autorizate, ținându-se evidența in conformitate cu H.G. nr. 235/2007 privind gestionarea uleiurilor uzate;

- Anvelopele uzate – colectate in spatii special amenajate si valorificate prin unități autorizate;

- Se interzice evacuarea sau abandonarea deșeurilor de orice natură in locuri neautorizate.

**•**  In perioada de funcționare, deșeurile generate vor fi colectate selectiv, in containere ecologice și vor fi evacuate/valorificate prin unități autorizate.

***6. Protecția așezărilor umane***

- la transportul materialului pe drumurile publice se vor impune măsuri de reducere a vitezei de deplasare a autobasculantelor, pentru diminuarea impactului produs prin zgomot si vibrații;

- mijloacele de transport vor avea verificările tehnice efectuate conform prevederilor legale si nu vor fi admise in trafic mijloace de transport cu defecțiuni tehnice.

**BIODIVERSITATE**

***a) În timpul realizării proiectului***

* pentru transportul utilajelor şi al materialelor se utilizează drumul de exploatare existent, aflat într-o stare bună de întreţinere, nu se produc perturbări suplimentare ale comportamentului speciilor de păsări prin amenajarea unor drumuri noi;
* periodic, se vor efectua testări ale nivelului de zgomot, pulberi şi alţi poluanţi de către societăţi specializate, la solicitarea beneficiarului, rezultatele fiind utilizate pentru stabilirea planului de măsuri de protecţie a factorilor de mediu;

- nu vor fi afectate suprafeţe suplimentare acoperite cu vegetaţie, faţă de cele prevăzute în proiect;

- utilajele vor fi aprovizionate cu combustibili în zone special amenajate, prevăzute cu platforme betonate şi cu material absorbant pentru carburanţi şi uleiuri uzate;

- se va evita depozitarea temporară a deşeurilor în alte locuri decât cele special amenajate, deşeurile generate vor fi predate unor operatori economici specializaţi.

***b) În timpul exploatării***

* pe căile de acces se va rula cu viteza minima pentru a limita intensitatea zgomotului şi ridicarea prafului. Se va recurge la stropirea acestora în funcţie de condiţiile meteorologice;
* delimitarea zonei de lucru pentru a preveni/minimiza distrugerea suprafeţelor vegetale;
* respectarea căilor de acces şi evitarea manevrării autovehiculelor pe alte suprafeţe decât cele prevăzute în plan;
* utilizarea de echipamente şi utilaje performante, cu un nivel redus de zgomot;
* transporturile să fie gestionate eficient, astfel încât să se reducă la minimum numărul lor;
* întreţinerea şi reparaţiile utilajelor/echipamentelor din dotare şi a uneltelor specifice se vor realiza numai în unităţi specializate;
* utilizarea de material absorbant pentru intervenţie rapidă în cazul unor curgeri accidentale de produs petrolier;
* managementul corespunzător al deşeurilor, conform legislaţiei specifice în vigoare;
* instruiri ale personalului privind procedurile de exploatare şi de prevenire a poluărilor accidentale şi verificarea periodică a respectării acestora.

**c) În timpul închiderii, dezafectării, refacerii mediului şi postînchidere**

* utilizarea de echipamente şi utilaje performante, cu un nivel redus de zgomot;

**IV. Condiţii care trebuie respectate**

* Realizarea proiectului de investiție propus se va efectua cu respectarea legislației in vigoare privind protecția mediului și a condițiilor impuse prin avizele și acordurile emise de alte autorități;
* Executarea lucrărilor se va face cu respectarea soluțiilor tehnice descrise in documentația depusă, precum și a normativelor și prescripțiilor tehnice in vigoare, specifice proiectării și execuției lucrărilor de exploatare a agregatelor minerale;
* Proiectul se va realiza conform prevederilor documentației tehnice şi a Raportului privind impactul asupra mediului, care au stat la baza emiterii acordului de mediu;
* Titularul are obligația întreținerii și refacerii drumului de exploatare, reabilitarea terenului afectat prin realizarea obiectivului și redarea in circuitul inițial a suprafețelor ocupate temporar.
* Carburanții vor fi stocați pe platforme betonate prevăzute cu decantoare pentru reținerea pierderilor, in rezervoare etanșe prevăzute cu cuve de retenție, astfel incât să nu se producă pierderi, iar uleiurile uzate se vor colecta in tancuri special construite, iar ulterior vor fi predate unităților specializate.
* Este obligatorie refacerea solului( reconstrucție ecologică) in zonele unde acesta a fost afectat temporar în scopul redării terenului in circuit la categoria de folosință deținută inițial.
* In cazul apariției unor pierderi de produse petroliere, acestea vor fi indepărtate cu materiale absorbante care se vor colecta in containere etanșe, acoperite și etichetate.Containerele se vor depozita pe platforme betonate, special amenajate și se vor preda unor societăți autorizate pentru colectarea și eliminarea deșeurilor petroliere.
* In fronturile de lucru se interzic operațiunile de schimbare a uleiului, demontarea sau dezasamblarea utilajelor sau mijloacelor de transport, intreținerea utilajelor va fi efectuată in ateliere specializate/organizare de șantier.
* Se interzice descărcarea de deșeuri lemnoase in cursuri de apă permanente sau nepermanente
* Se vor respecta prevederile avizului de gospodărire a apelor, emis de autoritatea competentă.
* Respectarea condițiilor impuse prin actele de reglementare ale altor autorități care stau la baza realizării proiectului;

• **Prevederi pentru monitorizarea mediului**

In perioada de execuție

- se vor lua toate măsurile ca realizarea proiectului să nu se constituie o sursa de poluare majora in zona, cu încadrarea in parametrii de calitate admiși pentru factorii de mediu, în general şi în special a celor privind zgomotul şi gestionarea deşeurilor;

- supravegherea activităţilor de execuție a lucrărilor din punct de vedere al respectării măsurilor de limitare a impactului negativ, prin adoptarea unui sistem de management operaţional de monitorizare a mediului si cu măsuri active de protejare/remediere;

- activitatea de monitorizare se sintetizează prin prezentarea de rapoarte autorităţilor locale pentru protecţia mediului, la solicitarea acestora, in vederea stabilirii eventualelor măsuri pentru protecţia factorilor de mediu pe toata perioada de execuție a lucrărilor;

- utilizarea de tehnologii performante cu rol de reducere a timpului de execuţie, reducerea consumului de materiale şi a consumului energetic;

- titularul va utiliza echipamente si utilaje moderne, cu consum redus de combustibil sau utilizarea unor surse alternative de energie (biodiesel), după caz;

• Monitorizarea calității factorilor de mediu și raportarea rezultatelor, in perioada de execuție a proiectului, se va efectua la solicitarea autorităților teritoriale pentru protecția mediului;

Dacă vor fi înregistrate depăşiri, se va continua monitorizarea şi se vor lua toate măsurile necesare pentru reducerea/eliminarea impactului.

In perioada de funcționare

- titularul va tine evidenta gestiunii deșeurilor conform H.G. nr. 856/2002, cu respectarea prevederilor Legii nr. 211/2011 privind regimul deșeurilor.

**• Masuri de prevenire a accidentelor**

- Verificarea înainte de intrarea in lucru a utilajelor și mijloacelor de transport, privind funcționarea la parametrii optimi și dacă au apărut defecțiuni care permit scurgeri de combustibil sau lubrefianți;

- Instruirea personalului pentru cunoașterea și respectarea normelor generale și specifice de protecția muncii și de prevenirea și stingerea incendiului, asigurându-se toate dotările necesare;

- Montarea unor panouri avertizoare la accesul pe amplasament cu inscripția *«PROPRIETATE PRIVATA, ACCESUL INTERZIS».*

***V. Informaţii cu privire la procesul de participare a publicului în procedura derulată:***

Agenția pentru Protecția Mediului Dâmbovița a asigurat informarea publicului, accesul liber la informaţie şi participarea publicului interesat la luarea deciziei, pe parcursul derulării procedurii de emitere a acordului de mediu astfel:

- documentaţia tehnica de susţinere a solicitării pentru emiterea acordului de mediu a fost accesibilă spre consultare pe toată durata derulării procedurii pe pagina de internet si la sediul Agenţiei pentru Protecţia Mediului Dâmbovița;

- anunţul public privind depunerea solicitării de emitere a acordului de mediu a fost publicat în ziarul Raid din 12.02.2018, a fost afișat la sediul Primăriei Vișina și a fost postat pe pagina de internet a APM Dâmbovița;

- anunţul public privind decizia etapei de încadrare a fost publicat în ziarul Raid din 16.03.2020, a fost afișat la sediul Primăriei Raid și a fost postat pe pagina de internet a APM Dâmbovița;

- proiectul deciziei etapei de încadrare a fost postat pe pagina de web a APM Dâmbovița;

- după ședința CAT - Etapa de definire a domeniului evaluării, a fost emis îndrumarul pentru elaborarea Raportului privind impactul asupra mediului și a fost postat pe pagina web a APM Dâmbovița in data de 07.04.2020;

- Raportul privind impactul asupra mediului a fost postat pe pagina de internet a APM Dâmbovița in data de 09.04.2020;

- anunţul public privind dezbaterea publică a Raportului la studiul de impact asupra mediului a fost publicat in ziarul Raid din 13.04.2020, a fost afișat la sediul Primăriei Sălcioara și a fost postat pe pagina de internet a APM Dâmbovița;

- dezbaterea publică a Raportului privind impactul asupra mediului a avut loc la sediul Primăriei Sălcioara in data de 13.04.2020, nu au fost înregistrate observații sau comentarii din partea publicului;

- proiectul acordului de mediu a fost postat pe pagina de internet a APM Dâmbovița, in urma deciziei de emitere a acordului de mediu din 12.06.2020;

- anunțul public privind decizia de emitere a acordului de mediu a fost publicat in ziarul Jurnal de Dâmbovița din 04.06.2020, a fost afișat la sediul Primăriei Sălcioara și a fost postat pe pagina de internet a APM Dâmbovița;

Pe toata perioada de desfășurare a procedurii de evaluare a impactului asupra mediului pentru proiectul propus, nu au fost înregistrate opinii, observații sau comentarii din partea publicului interesat si nu s-au solicitat completări/revizuiri ale raportului privind impactul asupra mediului.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezentul acord poate fi contestat în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**In cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

***Inainte de inceperea lucrărilor titularul are obligația să solicite și să obțină autorizația de mediu .***

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE**

Întocmit,

consilier Amalia Didă